Rekomendacijų dėl projektų išlaidų atitikties Europos Sąjungos struktūrinių fondų reikalavimams,

2 priedas

**„Nedidelės apimties investicijų“ *(angl. „small scale infrastructure“)* samprata**

VADOVAUJANTIS:

**Europos Parlamento ir Tarybos 2013 m. gruodžio 17 d. reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006,** (toliau vadinama – ERPF reglamentas) **3 straipsnio 1 dalies (e) punkto** nuostatomis:

„*1. ERPF lėšomis remiama toliau nurodyta veikla, kad būtų prisidėta prie 5 straipsnyje išdėstytų investicinių prioritetų:“*

*<..>*

*e) investicijos į vidaus potencialo plėtojimą pasitelkiant kapitalo investicijas į įrangą ir nedidelius infrastruktūros objektus, taip pat į nedidelius kultūros ir tvaraus turizmo infrastruktūros objektus, paslaugas įmonėms, paramą mokslinių tyrimų ir inovacijų įstaigoms ir investicijas į technologijas ir taikomuosius mokslinius tyrimus įmonėse.*“

**2014-2020 m. Europos Sąjungos** (toliau – ES) **fondų investicijų veiksmų programos**, patvirtintos 2014 m. rugsėjo 8 d. Europos Komisijos sprendimu, (toliau – Veiksmų programa) nuostatomis:

„*Investuojant į kultūros ir tvaraus turizmo infrastruktūros objektus vidaus potencialo plėtojimui, bus vadovaujamasi ERPF reglamento 3 straipsnio nuostatomis, ypatingai atkreipiant dėmesį į 1 dalies e punkto nuostatas.*“

ATSIŽVELGIANT Į:

* **Europos Komisijos Informaciniame pranešime EGESIF nariams (angl. *Group of experts in Structural and Investment Funds*) dėl Europos Komisijos pozicijos, susijusios su nedidelės apimties infrastruktūros (angl. „small scale infrastructure“) finansavimu,** (toliau – Informacinis pranešimas) pateiktą paaiškinimą;
* **Europos Komisijos 2014 m. kovo 10 d. gairių dėl investicijų į kultūros ir sporto sritis (antras leidimas),** (toliau Gairės Nr. 1)nuostatas;
* **Europos Komisijos 2014 m. kovo 19 d. gairių dėl investicijų į turizmo sritį (antras leidimas),** (toliau – Gairės Nr. 2) nuostatas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Investuojant į kultūros ir tvaraus turizmo sritis, turi būti vadovaujamasi toliau pateiktu „nedidelės apimties investicijų“ apibrėžimu:

|  |
| --- |
| Įgyvendinant ERPF reglamento 3 straipsnio 1 dalies (e) punkto nuostatas bei siekiant prisidėti prie ERPF reglamento 5 straipsnyje išdėstytų investicinių prioritetų, vadovaujantis Veiksmų programos, taip pat atsižvelgiant į Informacinio pranešimo bei Gairių Nr. 1 ir Nr. 2 nuostatas **ERPF lėšos gali būti skiriamos iš ES struktūrinių fondų lėšų bendrai finansuojamam projektui** **arba veiksmui** (toliau – projektas) **ar jo daliai, kurie apima investicijas į kultūros arba tvaraus turizmo infrastruktūros objektus, finansuoti**, **jei projektas ar jo dalis atitinka šias sąlygas**: |
| 1. bendra projektui ar jo daliai planuojamų skirti investicijų vertė (ES, bendrojo finansavimo lėšos (toliau – BF) ir kt. lėšos) neviršija 5 milijonų eurų ribos arba investicijų į kultūros paveldo objektų, nurodomų 1972 m. Pasaulio kultūros ir gamtos paveldo Konvencijos 1 straipsnyje, įtrauktų į UNESCO pasaulio paveldo sąrašą, atveju – 10 milijonų eurų ribos (tuo atveju, jei į UNESCO pasaulio paveldo sąrašą yra įtraukta konkreti vietovė (pvz., Vilniaus senamiestis), nustatyta 10 milijonų eurų riba yra taikoma kiekvienam toje vietovėje vykdomam projektui ar jo daliai);
 |
| 1. projektas ar jo dalis pagal savo tikslus prisideda prie bent vieno iš ERPF reglamento 5 straipsnyje išvardintų investicinių prioritetų įgyvendinimo.

Projektas ar jo dalis laikoma atitinkančia šią sąlygą, jei projektas ar jo dalis atitinka Veiksmų programos konkretaus prioriteto įgyvendinimo priemonių įgyvendinimo plano nuostatas. |
| 1. projektas ar jo dalis gali funkcionuoti nepriklausomai arba yra vertinami, kaip nedaloma visuma projektui ar jo daliai nustatytam tikslui pasiekti.

Atitinkančioms šią sąlygą projekto daliai / dalims, kuomet investicijos į kultūros ar tvaraus turizmo infrastruktūros objektus:* **yra** pagrindinis projekto dalių tikslas, apribojimas verte gali būti taikomas kiekvienai projekto daliai atskirai, tuo atveju, jei kiekvienai iš projekto dalių parengtame investiciniame projekte (ar investiciniame projekte su keliomis investicinėmis kryptimis (tikslais)), yra tinkamai pagrindžiamas šių dalių atskyrimas ir savarankiškumas tikslų atžvilgiu.

Tuo atveju jei nėra įmanoma pagrįsti projekto dalių savarankiškumo tikslų atžvilgiu – projekto dalių atskyrimas nėra įmanomas ir apribojimai verte yra taikomi tokioms projekto dalims bendrai.* **nėra** pagrindinis projekto dalies tikslas, o sąlygos investicijoms yra susiję su kitais nei išimtinai kultūros ar tvaraus turizmo sritims keliamais reikalavimais ir sąlygomis, (pvz., energetinio efektyvumo priemonių įgyvendinimas), apribojimai verte nėra taikomi.
 |
| 1. atsižvelgiant į Veiksmų programoje nustatytus tikslus, investicijos visų pirma, tačiau neapsiribojant, turėtų būti orientuotos į regiono vidaus potencialo plėtojimą.
 |

SVARBU:

* Vienas projektas gali turėti daugiau nei vieną “nedidelės apimties investicijoms” nustatytas sąlygas atitinkančių projektų dalių.
* Skirtingi projekto finansavimo šaltiniai negali būti vertinami, kaip pagrindas projektą skaidyti į atskiras dalis.
* Atitiktis „nedidelės apimties investicijoms“ taikomoms sąlygoms turi būti užtikrinama visą projekto įgyvendinimo laikotarpį.

**Pavyzdys susijęs su investicijomis į kultūros infrastruktūrą**

**Viešosios bibliotekos pastatų rekonstravimas**

(Bendras lėšų poreikis kompleksinėms investicijoms – 15,5 mln. Eur)

|  |  |  |
| --- | --- | --- |
| **Fin. šaltiniai (EUR)** | **Investicijų objektas, tikslas / kokios išlaidos finansuojamos** | **Pagrindimas dėl projekto dalių atskyrimo****ir** **atitikties „small scale“ sąlygoms** |
| 1. ES ir BF lėšos – 4 mln.**(taikomos “nedidelės apimties investicijoms” nustatytos sąlygos)** | **Objektas** - Bibliotekos **infrastruktūros kokybinė plėtra,** **skirta kultūros paslaugų kokybės, įvairovės ir prieinamumo didinimui.****Finansuojamos išlaidos** – 2,5 tūkst. kv. m. patalpų įrengimas ir pritaikymas 5 specializuotų skaityklų, kultūrinės edukacijos veikloms; informacinės sklaidos, audiovizualinių technologijų, edukacinės įrangos ir kt. specializuotos įrangos, būtinos naujoms informacinėms kultūros paslaugos, įdiegimas. **Tikslas** – sukurti sąlygas 127 tūkst. papildomų ir kokybiškai naujų paslaugų valandų per metus bibliotekos lankytojams (skaitytojams). | **1. Bendra projektui ar jo daliai planuojamų skirti tinkamų ES struktūrinių fondų lėšomis finansuoti išlaidų vertė (ES ir bendrojo finansavimo lėšos (toliau – BF)) neviršija 5 milijonų eurų ribos arba investicijų į kultūros paveldo objektų, nurodomų 1972 m. Pasaulio kultūros ir gamtos paveldo Konvencijos 1 straipsnyje, įtrauktų į UNESCO pasaulio paveldo sąrašą, atveju – 10 milijonų eurų ribos (tuo atveju, jei į UNESCO pasaulio paveldo sąrašą yra įtraukta konkreti vietovė (pvz., Vilniaus senamiestis), nustatyta 10 milijonų eurų riba yra taikoma kiekvienam toje vietovėje vykdomam projektui ar jo daliai).**Atsižvelgiant į tai, kad biblioteka yra į UNESCO sąrašą įtrauktame objekte – Vilniaus senamiestyje, projektas (projekto dalis) negali viršyti 10 mln. eurų ribos. Šiuo atveju projekto daliai numatoma skirti 4 mln. eurų sumą.**2. Projektas ar jo dalis pagal savo tikslus prisideda prie ERPF reglamento 5 straipsnyje išvardintų investicinių prioritetų įgyvendinimo.***Projekto dalis atitinka Veiksmų programos konkretaus prioriteto įgyvendinimo priemonių įgyvendinimo plano susijusias nuostatas.**Lygiagrečiai projekto dalis prisideda prie:****- 6 prioriteto*** *„aplinkos išsaugojimas bei apsauga ir išteklių veiksmingumo skatinimas“:**c)* ***išsaugojant, apsaugojant, propaguojant ir plėtojant*** *gamtinį ir* ***kultūrinį paveldą*** *– biblioteka veikia valstybės saugomame kultūros paveldo objekte, todėl įgyvendinus projektą bus ne tik išsaugotas kultūros paveldo objektas, bet ir atvertas visuomenei, pilnai prieinamas lankytojams, tokiu būdu propaguojant, užtikrinant informacijos sklaidą ir fizinį šio paveldo objekto prieinamumą lankytojams, efektyviai išnaudojant ir pritaikant šį resursą visuomenės poreikiams.****- 8 prioriteto*** *„tvaraus ir kokybiško užimtumo ir darbo jėgos judumo skatinimas“:**b) remiant* ***užimtumui palankų ekonomikos augimą ir kuriant vidinį potencialą****, kaip teritorinės strategijos konkrečioms vietovėms dalį, įskaitant nuosmukį patiriančių pramoninių regionų pertvarkymą ir specifinių gamtos ir* ***kultūros išteklių prieinamumo bei jų plėtojimo gerinimą****;**c) remiant vietos plėtros iniciatyvas ir pagalbą struktūroms, kuriomis* ***užtikrinamos vietos bendruomenės paslaugos*** *siekiant kurti darbo vietas - nors biblioteka veikia senamiestyje, tačiau dėl nepakankamos infrastruktūros nėra teikiamos vietos bendruomenei (jaunimui, senjorams, neįgaliesiems) bei miesto svečiams aktualios informacinės paslaugos – investavus į infrastruktūros kokybinę plėtrą, bus efektyviau išnaudojama esama infrastruktūra, biblioteka taps informacinių paslaugų traukos centru bendruomenei, miesto svečiams, bendruomenei bus sukurta palanki aplinka socialinei ir ekonominei veiklai (interneto priega, susitikimų erdvė ir pan.), o išaugę bibliotekos lankytojų srautai skatins aplinkinių verslų plėtrą ir darbo vietų kūrimą (maitinimo ir kt. paslaugų);****- 9 prioriteto*** *„socialinės įtraukties skatinimas, kova su skurdu bei bet kokia diskriminacija“:**a) investuojant į sveikatos ir socialinę infrastruktūrą, kuria prisidedama prie nacionalinės, regionų ir vietos plėtros, mažinant nelygybę sveikatos atžvilgiu,* ***skatinant socialinę įtrauktį suteikiant geresnę prieigą prie socialinių, kultūrinių ir rekreacinių paslaugų*** *ir pereinant nuo institucinių prie bendruomenės paslaugų – įgyvendinus projektą ženkliai pagerės informacinių ir su jomis susijusių paslaugų (edukacinių, darbo paieškos, socialinės įtraukties ir pan.) prieinamumas vietos bendruomenei (127 tūkst. papildomų lankytojų per metus, iš jų apie 70 proc. – vietos gyventojai).***3. Projektas ar jo dalis gali funkcionuoti nepriklausomai arba yra vertinami, kaip nedaloma visuma projektui ar jo daliai nustatytam tikslui pasiekti.** **Atitinkančioms šią sąlygą projekto daliai / dalims, kuomet investicijos į kultūros arba tvaraus turizmo infrastruktūros objektus:*** **yra pagrindinis projekto dalių tikslas, apribojimas verte gali būti taikomas kiekvienai projekto daliai atskirai, tuo atveju, jei kiekvienai iš projekto dalių parengtame investiciniame projekte (ar investiciniame projekte su keliomis investicinėmis kryptimis (tikslais)), yra tinkamai pagrindžiamas šių dalių atskyrimas ir savarankiškumas tikslų atžvilgiu.**

**Tuo atveju jei nėra įmanoma pagrįsti projekto dalių savarankiškumo tikslų atžvilgiu – projekto dalių atskyrimas nėra įmanomas ir apribojimai verte yra taikomi tokioms projekto dalims bendrai.*** **nėra pagrindinis projekto dalies tikslas, o sąlygos investicijoms yra susiję su kitais nei išimtinai kultūros arba tvaraus turizmo sritims keliamais reikalavimais ir sąlygomis, (pvz., energetinio efektyvumo priemonių įgyvendinimas), apribojimai verte nėra taikomi.**

*Projekto dalies objektas yra bibliotekos infrastruktūros kokybinė plėtra, skirta kultūros paslaugų kokybės, įvairovės ir prieinamumo didinimui**Projekto tikslas - sukurti sąlygas 127 tūkst. papildomų bibliotekos lankytojų (skaitytojų) valandų per metus, t.y. pagrindinis šios dalies tikslas yra investuojant prisidėti prie kultūros sričiai keliamų tikslų.* *Projekto dalimi yra siekiama išimtinai užtikrinti papildomų kokybiškų paslaugų teikimą, padidinti esamų lankytojų lankymosi valandų kiekį ir pritraukti naujus lankytojus.* *Numatomos įrengti skaityklos ir įdiegti įranga iš esmės gali funkcionuoti nepriklausomai nuo kitų bibliotekos patalpų, kuriose jau yra atlikti remonto darbai valstybės biudžeto lėšomis.***4. Atsižvelgiant į Veiksmų programoje nustatytus tikslus, investicijos visų pirma, tačiau neapsiribojant, turėtų būti orientuotos į konkretaus regiono vidaus potencialo plėtojimą.***Nors biblioteka veikia Vilniaus senamiestyje, tačiau dėl nepakankamos infrastruktūros nėra teikiamos vietos bendruomenei (jaunimui, senjorams, neįgaliesiems) bei miesto svečiams aktualios informacinės paslaugos – investavus į infrastruktūros kokybinę plėtrą, bus efektyviau išnaudojama esama infrastruktūra, biblioteka taps informacinių paslaugų traukos centru bendruomenei, miesto svečiams, o išaugę bibliotekos lankytojų srautai skatins aplinkinių verslų plėtrą ir darbo vietų kūrimą (maitinimo ir kt. paslaugų).*  |
| 2.ES ir BF lėšos– 6 mln. | **Objektas** – **Energinio efektyvumo priemonių objekte įgyvendinimas**.**Finansuojamos išlaidos** - perdangų ir sienų šiltinimas, šilumos mazgo modernizavimas, langų keitimas, apšvietimo sistemos atnaujinimas, keičiant į energiją taupančius elementus, kt.**Tikslas** - sumažinti energijos suvartojimą objekte ne mažiau kaip 30 proc. | *Projektu siekiama sumažinti energijos suvartojimą objekte investuojant išskirtinai tik į energijos sąnaudas taupančias priemones. t.y. pagrindinis šios projekto dalies tikslas nėra prisidėti prie kultūros sričiai keliamų tikslų, o sąlygos investicijoms yra susiję su kitais nei išimtinai kultūros keliamais reikalavimais ir sąlygomis (energetinio efektyvumo priemonių įgyvendinimu). Atsižvelgiant į tai apribojimai verte projekto daliai nėra taikomi.**Taip pat projektui nekeliami infrastruktūros plėtros ir kokybinių paslaugos pokyčių, didesnio prieinamumo, indėlio į regiono vidaus potencialo plėtrą ir pan. tikslai.* |
| 3. ES ir BF lėšos– 2 mln.**(taikomos “nedidelės apimties investicijoms” nustatytos sąlygos)** | **Objektas** - **Lankytojų centro – mediatekos įrengimas.****Finansuojamos išlaidos** - Lankytojų centro–mediatekos įrengimas (bendrastatybiniai rangos darbai, lankytojų centro baldų, informacinės mediatekos įrangos įsigijimas).**Tikslas** - sukurti sąlygas 200 tūkst. papildomų lankytojų valandų per metus ir užtikrinti lankytojų patekimą į lankytojų centrą-mediateką, nepriklausomai nuo bibliotekos darbo laiko. | **1.** *Projektas (projekto dalis) negali viršyti 5 mln. eurų ribos. Šiuo atveju projekto daliai numatoma skirti 2 mln. eurų sumą.***2.** *Projekto dalis atitinka Veiksmų programos konkretaus prioriteto įgyvendinimo priemonių įgyvendinimo plano susijusias nuostatas.**Taip pat be to, kad projektas prisideda prie ERPF reglamento 5 str. išvardintų investicinių prioritetų įgyvendinimo, projektu siekiama užtikrinti lankytojų patekimą į lankytojų centrą-mediateką, nepriklausomai nuo bibliotekos darbo laiko, tokiu būdu efektyviau išnaudojant viešąją infrastruktūrą, skatinant regiono vidaus potencialą.***3.** *Projekto dalies objektas – Lankytojų centro – mediatekos įrengimas.* *Projekto dalies tikslas – sukurti tokią lankytojų centro-mediatekos infrastruktūrą, kuri galėtų funkcionuoti visiškai nepriklausomai nuo bibliotekos darbo grafiko. t.y. pagrindinis šios dalies tikslas yra investuojant prisidėti prie kultūros sričiai keliamų tikslų.* **4.** *Nors biblioteka veikia miesto centre, tačiau dėl nepakankamos infrastruktūros nėra teikiamos vietos bendruomenei (jaunimui, senjorams, neįgaliesiems) bei miesto svečiams aktualios kultūros paslaugos – investavus į infrastruktūros kokybinę plėtrą, bus efektyviau išnaudojama esama infrastruktūra, biblioteka taps kultūros paslaugų traukos centru bendruomenei, miesto svečiams, o išaugę lankytojų srautai skatins aplinkinių verslų plėtrą ir darbo vietų kūrimą (maitinimo ir kt. paslaugų).* |